Helloween

Οι Helloween είναι γερμανικό power metal συγκρότημα, το οποίο δημιουργήθηκε το 1984 στο Αμβούργο. Από τότε έχουν κυκλοφορήσει δεκαέξι στούντιο δίσκους, οι οποίοι, εκτός του ντεμπούτου τους, ανέβηκαν στο Top-40 της πατρίδας τους.

Ιστορία
Η αρχή και εμπορική επιτυχία
Οι Helloween σχηματίστηκαν το 1984 από τον κιθαρίστα και τραγουδιστή Κάι Χάνσεν, τον κιθαρίστα Μίχαελ Γουάικατ, τον μπασίστα Μάρκους Γκρόσκοπφ και το ντράμερ Ίνγκο Σβίχτενμπεργκ. Την πρώτη χρονιά ύπαρξης τους, υπέγραψαν συμβόλαιο με τη "Noise Records" και ηχογράφησαν τα τραγούδια "Oernst of Life" και "Metal Invaders" για τη συλλογή "Death Metal".Death Metal - Encyclopaedia Metallum Το Μάρτιο του 1985 κυκλοφόρησαν το ομώνυμο ΕΡ τους και στο τέλος της χρονιάς ακολούθησε ο πρώτος τους δίσκος με τίτλο "Walls of Jericho".Walls Of Jericho Review | Helloween | Compact Discs | Ultimate Guitar

Το 1986, οι Helloween προσέλαβαν τον τραγουδιστή Μίχαελ Κίσκε και πρότειναν στην εταιρεία "RCA" να κυκλοφορήσουν ένα διπλό στούντιο άλμπουμ. Η "RCA" αρνήθηκε και τελικά το συγκρότημα κυκλοφόρησε το μονό "Keeper of the Seven Keys, Part I", ανεβαίνοντας στο # 15 των γερμανικών τσαρτ. Ακολούθησε το "Keeper of the Seven Keys, Part II", το οποίο έφθασε στο # 5 και έγινε χρυσό, ενώ ανέβηκε και στο Top-30 των βρετανικών τσαρτ. Ο δίσκος περιείχε τα επιτυχημένα σινγκλ "Dr. Stein" (# 10 στη Γερμανία) και "I Want Out", με το δεύτερο να αποτελεί το πρώτο βίντεο κλιπ του συγκροτήματος.Helloween - I Want Out (1988) - YouTube Στην περιοδεία για την προώθηση του άλμπουμ οι Helloween εμφανιζόταν μαζί με τους Anthrax και τους Exodus.Helloween USA Tour 1989 with Anthrax and Exodus

Μετά το ευρωπαϊκό κομμάτι της περιοδείας, ο Χάνσεν αποχώρησε από το συγκρότημα λόγω προβλημάτων με τα υπόλοιπα μέλη, αλλά και με τη δισκογραφική εταιρεία που τους εκπροσωπούσε. Αντικαταστάτης του ήταν ο Ρόλαντ Γκράποφ. Το 1989, κυκλοφόρησε το ζωντανά ηχογραφημένο "Live in the UK", ανεβαίνοντας και πάλι στο Top-30 της Μεγάλης Βρετανίας.

Οι Helloween αντιμετώπισαν προβλήματα με τη "Noise Records" με αποτέλεσμα να κυκλοφορήσουν τον επόμενο στούντιο δίσκο τους με τίτλο "Pink Bubbles Go Ape" μέσω της "ΕΜΙ". Η εμπορική επιτυχία του άλμπουμ ήταν χαμηλότερη από τους προκατόχους του, ενώ μέτριες ως και αρνητικές ήταν οι κριτικές τις οποίες προκάλεσε το "Chameleon" του 1993, με τις ποπ καταβολές στα τραγούδια του να ξενίζουν τους φανατικούς οπαδούς του σχήματος.Helloween - Chameleon (album review 2) | Sputnikmusic Ταυτόχρονα, έντονα προβλήματα αναπτύχθηκαν στις σχέσεις μεταξύ των μελών του συγκροτήματος με αποτέλεσμα να απολυθεί ο Μίχαελ Κίσκε ενώ λίγο πριν τη θέση του ντράμερ είχε αναλάβει ο Ούλι Κους.Uli Kusch - Encyclopaedia Metallum: The Metal Archives Επίσης, οι χαμηλές πωλήσεις των δύο τελευταίων δίσκων οδήγησαν την "ΕΜΙ" να ακυρώσει το συμβόλαιο της με το συγκρότημα.

Η εποχή Ντέρις
Το 1994, το μικρόφωνο του συγκροτήματος ανέλαβε ο πρώην τραγουδιστής των Pink Cream 69, Άντι Ντέρις. Οι Helloween υπέγραψαν συμβόλαιο συνεργασίας με την "Castle Communications" και ηχογράφησαν το δίσκο "Master of the Rings".Helloween - Master Of The Rings review - Metal Storm

Την επόμενη χρονιά, ο πρώην ντράμερ του συγκροτήματος Ίνγκο Σβίχτενμπεργκ αυτοκτόνησε, μετά από χρόνια προβλήματα χρήσης ναρκωτικών ουσιών και κατάθλιψης. Στη μνήμη του αφιέρωσε το συγκρότημα τον επόμενο δίσκο τους, "The Time of the Oath", ενώ κατά τη διάρκεια της περιοδείας για την προώθηση του άλμπουμ ηχογράφησαν το "High Live".

Τον Απρίλιο του 1998, κυκλοφόρησαν το "Better Than Raw", το πρώτο τους γερμανικό Top-20 μετά από δέκα χρόνια. Ένα χρόνο αργότερα, ακολούθησε το "Metal Jukebox" με διασκευές σε συγκροτήματα τα οποία τους επηρέασαν όπως οι Jethro Tull, οι Scorpions, οι Deep Purple και οι Beatles.The Metal Crypt - Review of Helloween - Metal Jukebox Στα τέλη του 2000 κυκλοφόρησαν το "The Dark Ride", ένα από τα πιο πειραματικά άλμπουμ τους. Μετά την περιοδεία για την προώθηση του δίσκου οι Γκράποφ και Κους αποχώρησαν, για να αντικατασταθούν από τους Σάσα Γκέρστνερ και Μαρκ Κρος, αντίστοιχα.

Η νέα σύνθεση ηχογράφησε το δίσκο "Rabbit Don't Come Easy" το 2003, με το ντράμερ των Motörhead Μίκι Ντι, να αντικαθιστά τον Κρος ο οποίος αντιμετώπιζε πρόβλημα λοιμώδους μονοπυρήνωσης. Τελικά, τη θέση του ντράμερ ανέλαβε ο Στέφαν Σβάρτσμαν,Is it Helloween? YEAAA!!! ο οποίος παρέμεινε μέχρι το 2005, όταν αντικαταστάθηκε από τον Ντάνιελ Λέμπλε.Dani Löble - Helloween.org

Στα τέλη Οκτωβρίου εκείνης της χρονιάς κυκλοφόρησαν το δίσκο "Keeper of the Seven Keys: The Legacy" με την τραγουδίστρια των Blackmore's Night Κάντις Νάιτ, να συμμετέχει στο σινγκλ "Light the Universe".Helloween - Light The Universe (2006) - YouTube Το 2007, οι Helloween πραγματοποίησαν την περιοδεία "Hellish Tour" μαζί με τους Gamma Ray του Κάι Χάνσεν. Την ίδια χρονιά κυκλοφόρησε ο δίσκος "Gambling with the Devil", ενώ το 2010 ακολούθησε το "7 Sinners".

Στις αρχές του 2013, οι Helloween κυκλοφόρησαν το "Straight Out of Hell", το οποίο σκαρφάλωσε στο # 4 των γερμανικών τσαρτ και ανέβηκαν για πρώτη φορά στο Billboard Top-100 των Ηνωμένων Πολιτειών. Για την προώθηση του άλμπουμ, το συγκρότημα περιόδευσε και πάλι με τους Gamma Ray. Το συγκρότημα εμφανίστηκε στο φεστιβάλ "Rock in Rio" με γκεστ εμφάνιση του Κάι Χάνσεν.Helloween & Kai Hansen - Dr. Stein (Rock in Rio 2013) Live Brazil HDTV

Ένα χρόνο αργότερα, ανακοινώθηκε ότι ο 15ος δίσκος των Helloween θα τιτλοφορείται "My God- Given Right" και κυκλοφόρησε στις 29 Μαΐου 2015, ανεβαίνοντας στο Top-10 στη Φινλανδία και τη Γερμανία.HELLOWEEN: 'My God-Given Right' Album Track Listing Revealed; 'Battle's Won' Single Due In AprilHelloween - My God-given Right - Music Charts - aCharts.us Την ίδια χρονιά, τα μέλη του συγκροτήματος ανακοίνωσαν τη συγγραφή ενός βιογραφικού βιβλίου για τους Helloween με τίτλο "Hellbook".HELLOWEEN - "WORKING ON HELLBOOK"; AUDIO INTERVIEW

Η επανένωση με τον Κίσκε και τον Χάνσεν
Το Νοέμβριο του 2016, ανακοινώθηκε ότι οι Κάι Χάνσεν και Μίχαελ Κίσκε επιστρέφουν στο συγκρότημα για την παγκόσμια περιοδεία Pumpkins United World Tour 2017/2018.

Η περιοδεία, η οποία απαρτίστηκε από 69 συναυλίες, ξεκίνησε στο Μεξικό τον Οκτώβριο του 2017 και έληξε στο Αμβούργο τον Δεκέμβριο του 2018. Στις 4 Οκτωβρίου του 2019 κυκλοφορησε το ζωντανά ηχογραφημένο DVD/Blu-ray με τίτλο "United Alive" και ο ζωντανά ηχογραφημένος δίσκος "United Alive in Madrid".https://www.metalhammer.gr/news/item/34636-helloween-new-live-album 

H σύνθεση του συγκροτήματος με τον Κίσκε και τον Χάνσεν ηχογράφησε και κυκλοφόρησε τον δίσκο Helloween στις 18 Ιουνίου του 2021.https://www.rockrooster.gr/helloween-neos-diskos-iounios/

Στις 15 Φεβρουαρίου 2024 οι Helloween ανακήνωσαν οτι άλλάξαν δισκογραφική εταιρία και υπέγράψαν συμβολαιο με την Reigning Phoenix Music(RPM). Στις 13 Δεκεμβρίου της ίδιας χρονιάς κυκλοφόρησε ο ζωντανά ηχογραφημένος δίσκος και DVD/Blu-ray με τίτλο Live At Budokan.https://arrowlordsofmetal.nl/helloween-eagle-fly-free-from-live-at-budokan/

Στις 29 Αυγούστου του 2025 το συγκρότημα κυκλοφόρησε τον δίσκο Giants & Monsters. https://www.rocking.gr/reviews/album/Helloween-Giants-Monsters/13069

Δισκογραφία
Στούντιο ηχογραφήσεις
ΈτοςΆλμπουμΓερμανίαcharts.de - HelloweenΙαπωνίαハロウィンのアルバム売上ランキング | ORICON STYLEΗΠΑHelloween | Awards | AllMusic 1986  Walls of Jericho  -  -  - 1987  Keeper of the Seven Keys, Part I  15  57  104 1989  Keeper of the Seven Keys, Part II  5  27  108 1991  Pink Bubbles Go Ape  32  36  - 1993  Chameleon  35  8  - 1994  Master of the Rings  23  6  - 1996  The Time of the Oath  31  6  - 1998  Better Than Raw  19  9  - 2000  The Dark Ride  26  11  - 2003  Rabbit Don't Come Easy  26  11  - 2005  Keeper of the Seven Keys: The Legacy  28  22  - 2007  Gambling with the Devil  38  17  - 2010  7 Sinners  25  18  - 2013  Straight Out of Hell  4  11  97 2015  My God- Given Right  8  9  - 2021  Helloween  1  6  35 2025  Giants & Monsters  3  15  49

Ζωντανές ηχογραφήσεις
 Live in the UK (1989)
 High Live (1996)
 Keeper of the Seven Keys – The Legacy World Tour 2005/2006 (2007)
 United Alive in Madrid (2019)
 Live At Budokan (2024)Συλλογές
 The Best, The Rest, The Rare (1991)
 Metal Jukebox (1999)
 Treasure Chest (2002)
 Unarmed – Best of 25th Anniversary (2009)ΕΡ
 Helloween (1985)
 Mr. Ego (Take Me Down) (1994)
 Burning Sun (2012)

Παραπομπές

Πηγές
 Helloween - Biography - Metal Storm
 Helloween Profile - Heavy Metal - About.com
 Helloween Biography | OLDIES.com
 Album - Helloween.org
 Helloween | Music Biography, Streaming Radio and Discography - AllMusic

Κατηγορία:Γερμανικά power metal συγκροτήματα
Κατηγορία:Γερμανικά progressive metal συγκροτήματα
Κατηγορία:Γερμανικά heavy metal συγκροτήματα